stanford-oval/wikipedia huggingface dataset:
Tom Ruegger

| Tom Ruegger |
| --- | --- |

Henkilötiedot
Syntynyt: 4. huhtikuuta 1954 (ikä 70)  Plainfield, New Jersey
Ammatti:  Animaattori, käsikirjoittaja, televisiotuottaja
Lapset:  Nathan Ruegger Luke Ruegger Cody Ruegger
Thomas Charles Ruegger (s. 4. huhtikuuta 1954 Plainfield, New Jersey) on yhdysvaltalainen animaatioiden käsikirjoittaja, tuottaja, ohjaaja ja animaattori, joka on palkittu useaan kertaan Daytime Emmyllä.
Elämäkerta

Ruegger kasvoi Metuchenissa, New Jerseyssä, jossa hän kävi high schoolinsa. Koulussa Ruegger toimi muun muassa oppilasjohtokunnan puheenjohtajana, sekä vara kapteenina koulun jalkapallo- ja yleisurheilujoukkueissa. Lisäksi Ruegger oli sarjakuvapiirtäjänä koulunsa lehdessä. High Schoolin jälkeen hän opiskeli Dartmouth Collegessa New Hampshiressa, jossa Ruegger muun muassa loi tunnusta saaneen 10 minuuttia kestäneen animaation The Premiere of Platypus Duck ja toimi myös ohjaajana Dartmouth Film Societylle.
Hänellä on kolme lasta Nathan, Luke ja Cody Ruegger, jotka olivat muun muassa isänsä tuottamissa animaatiosarjoissa Tiny Toonsissa, Animaanisissa ja Histeria!:ssa ääninäyttelijöinä.
Ura

Ruegger muutti Kaliforniaan, jossa hän yritti löytää itselleen töitä ja soitti kolikkopuhelimesta Hanna-Barberan studiolle, jossa hän sai kutsun William Hannalta tulla paikan päälle esittämään kykynsä. Ruegger sai kuukauden koeajan ja työskenteli aluksi apulaisanimaattorina. Hän oli mukana 1970-luvulla varsinaisena animaattorina piirrossarjoissa, kuten The World's Greatest SuperFriends, Scooby-Doo and Scrappy-Doo ja Kivisten ja Sorasten uudet seikkailut. 1980-luvulla hän työskenteli käsikirjoittajana ja tuottajana Hanna-Barberan piirrettyjen parissa, kuten Yogi's Treasure Hunt, Snorkkelit, The 13 Ghosts of Scooby-Doo ja Pound Puppies.
Ura > Warner Bros. Animation

Sittemmin Ruegger siirtyi työskentelemään Warner Bros. Animationille vuonna 1989, jonka myötä hänet tunnetaan erityisesti useiden piirrossarjojen tuottamisesta, käsikirjoittamisesta, sekä luomisesta, kuten Tiny Toons, Animaaniset, Äly ja Väläys, Batman ja Histeria!. Menestyksensä myötä Ruegger toimi Warner Bros. Animationin puheenjohtajana.
Ura > Tom Ruegger Productions ja Disney

Vuonna 2002 hän perusti oman animaatiostudion Tom Ruegger Productions ja neljä vuotta myöhemmin Ruegger tuotti muun muassa 40 jaksoa kestäneen animaatiosarjan Animalia. Sittemmin Ruegger siirtyi 2011 Walt Disney Television Animationille töihin ja työsti pilottia nimeltä 7D, joka ei kuitenkaan päässyt tuotantoon.
Aiheesta muualla

Tom Ruegger Internet Movie Databasessa. (englanniksi)
TV.com (Arkistoitu – Internet Archive)
New York Times.com
Beja

Beja voi tarkoittaa ainakin seuraavia:
Beja, kaupunki Portugalissa
Bejan piiri, piirikunta Portugalissa
bedžat, pohjoisafrikkalainen kansa
bedža, afroaasialainen kieli
Béja, kaupunki Tunisiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beja”, voi hakea sivunnimihaulla, laajalla sivunnimihaulla tai tekstihaulla.
Bejan Daruwalla

Bejan Daruwalla (11. heinäkuuta 1931 – 29. toukokuuta 2020) oli intialainen astrologi. Hän hyödynsi astrologisessa tulkinnassaan useita eri menetelmiä kuten palmistriaa, numerologiaa, tarokkikortteja, Yijingiä, heprealaista mytologiaa sekä vedalaista ja länsimaista astrologiaa. Uskonnolta ja taustaltaan hän on zarathustralainen, mutta hänet tunnetaan Ganeshan palvojana.
Daruwallan astrologinen ura alkoi, hänen omien sanojensa mukaan, 19-vuotiaana opiskelijana. Hänen ystävänsä isä, joka työskenteli astrologina, kertoi hänelle, että hänestä tulee kuuluisa astrologi. Astrologian ohella hän työskenteli useita vuosia Ahmedabadin yliopistossa englannin kielen professorina. Hän osallistui vuodesta 2003 Intian suurimman astrologisen verkkosivuston GaneshaSpeaksin toimintaan.
Hän kertoi vuonna 2000 pitävänsä BJP:tä tulevaisuuden puolueena ja uskovansa Atal Bihari Vajpayeen olevan suurin intialainen Gandhin jälkeen. Vuonna 2014 hän ilmoitti uskovansa Narendra Modin voittavan parlamenttivaalit ja pääsevän pääministeriksi. Kaksi vuotta aikaisemmin Gujaratin pääministerinä toiminut Modi oli pitänyt puheen Daruwallan 2012: End of the World? -kirjan julkistustilaisuudessa. Vuonna 2015 Modin hyökättyä Biharin pääministeri Nitish Kumaria vastaan siitä, että Kumar oli kysellyt neuvoja okkultisteilta, Daruwalla ilmoitti medialle, että Modi oli itse luettanut tulevaisuutensa hänellä. Hän kertoi myös vuonna 2019, että Modi jatkaisi maansa pääministerinä. Hänen epäonnistuneisiin ennustuksiinsa lukeutuvat muun muassa väitteet siitä, että koronaviruspandemia päättyisi toukokuussa 2020. Aikaisemmin hän oli virheellisesti ennustanut, että Kashmirin ongelmat päättyisivät vuonna 2001 ja Yhdysvalloilla olisi ensimmäinen naispresidentti vuonna 2010.
Bibcode

Bibcode (bibliographic code) on tunniste kirjalliselle teokselle, jota käytetään viittaamaan artikkeleihin. Tavoite on tehokas tapa hakea artikkeleita.
Bibcode on 19 merkin pituinen tunniste, joka käyttää muotoa YYYYJJJJJVVVVMPPPPA:
YYYY on julkaisuvuosi
JJJJJ on standardilyhenne julkaisulle
VVVV on vuosikerran tunniste julkaisun tyypin mukaan
M on julkaisutyypin tunniste
E on elektroninen yhteenveto
L on kirje
P on Pink Paper -julkaisu
lisäksi Q-Z
PPPP on sivunumero, suuremmille sivunumeroille kuin 9999 se jatkuu m-sarakkeessa
A on ensimmäinen kirjain ensimmäisen tekijän sukunimestä
Kentät täydennetään pisteillä (.) jotta tunnisteet ovat aina 19 merkkiä pitkiä.
Esimerkiksi viite Rester, C. et. al, 1989, ApJ, 342, L71 esitetään bibcodena muodossa 1989ApJ...342L..71R.
Aiheesta muualla

Bibliographic Code Abbreviations (englanniksi)
ADS Bibcode Verification (englanniksi)
The ADS Bibliographic Reference Resolver (englanniksi)
Tomas Haake

| Tomas Haake |
| --- | --- |
 Tomas Haake Tukholmassa toukokuussa 2005.
Henkilötiedot
Syntynyt: 13. heinäkuuta 1971 (ikä 53) Örnsköldsvik, Ruotsi
Ammatti:  rumpali, lauluntekijä, laulaja
Muusikko
Aktiivisena:  1987–
Tyylilajit:  thrash metal progressiivinen metalli
Soittimet:  rummut
Yhtyeet:  Meshuggah
Levy-yhtiöt:  Nuclear Blast
  [ Muokkaa Wikidatassa ] [ ohje ]  
Tomas Haake (s. 13. heinäkuuta 1971 Örnsköldsvik, Ruotsi) on ruotsalaisen extreme metal -yhtyeen Meshuggahin rumpali. Hän myös sanoittaa suuren osan yhtyeen kappaleista ja esittää puhelaulua monissa kappaleissa (esimerkiksi ”The Exquisite Machinery of Torture” Chaosphere-albumilta ja ”Spasm” Nothing-albumilta). Haake on ollut yhtyeen rumpalina vuodesta 1990 asti ja on esiintynyt kaikilla yhtyeen julkaisuilla lukuun ottamatta Meshuggah-EP:tä, jolla rumpuja soitti Niclas Lundgren.
Haake tunnetaan hyvin taitavana ja teknisenä rumpalina. Hän käyttää soitossaan paljon polyrytmejä. Haake on saanut soittoonsa vaikutteita tunnetuilta progressiivisen metallin ja rockin rumpaleilta, kuten Dream Theaterin Mike Portnoylta ja Rushin Neil Peartilta. Hän käyttää rumpusetissään monin paikoin ride-peltejä crashien tilalla, ja hänen settinsä on muiltakin osin asettelultaan hyvin epätavanomainen.
Haake käyttää Sonorin rumpuja, Axisin pedaaleja, Vic Firthin kapuloita ja Evansin kalvoja.
Diskografia

Contradictions Collapse (1991)
None (1994)
Selfcaged (1995)
Destroy Erase Improve (1995)
The True Human Design (1997)
Chaosphere (1998)
Rare Trax (2001)
Nothing (2002)
I (2004)
Catch Thirtythree (2005)
obZen (2008)
Koloss (2012)
The Violent Sleep of Reason (2016)
Aiheesta muualla

Meshuggahin kotisivut (englanniksi)
Tomas Haake Vic Firthin sivuilla (Arkistoitu – Internet Archive) (englanniksi)
Meshuggah
| --- | --- |
Studioalbumit:   Contradictions Collapse  Destroy Erase Improve  Chaosphere  Nothing  Catch Thirtythree  ObZen  Koloss  The Violent Sleep of Reason  Immutable 
EP:t:   Meshuggah  None  Selfcaged  The True Human Design  I  Pitch Black 
Kokoelmat:  Rare Trax
Livejulkaisut:  Alive
Katso myös:  Sol Niger Within
Turvarele

Turvarele on laite joka pysäyttää tai estää laitteen toiminnan huolto- vaara- tai virhetilanteessa. Turvareleillä varmistetaan osaltaan työturvallisuutta.
Turvareleeseen kytketään rajakytkimiä, hätä-seis painikkeita, kuittauspainikkeita, antureita, sekä muita turvatoimintoja.
Turvasuojaaja

Turvasuojaaja on siviilihenkilö, joka suorittaa ansiotarkoituksessa rakenteellisen suojauksen tai sähköisten valvontajärjestelmien suunnittelemista, asentamista, korjaamista tai muuttamista sekä muiden turvallisuusjärjestelyjen suunnittelemista. Turvasuojaajana toimiminen vaatii viranomaishyväksynnän.
Turvasuojaajaksi voidaan hyväksyä 18 vuotta täyttänyt henkilö, joka tunnetaan rehelliseksi ja luotettavaksi ja on henkilökohtaisilta ominaisuuksiltaan sopiva turvasuojaajaksi sekä hoitaa turvasuojaustehtäviä. Hyväksyntä on voimassa enintään viisi vuotta, ja sen merkiksi poliisilaitos antaa hyväksytylle turvasuojaajakortin, joka on esitettävä työtehtävissä mm. toimeksiantajan edustajalle, muulle työtehtävien kohteelle ja valvontaviranomaiselle.
Suomessa turvallisuusalan lainsäädännön perustana pidetään yksityisistä turvallisuuspalveluista annettua lakia (282/2002). Lisäksi turvallisuusalaa koskevat muun muassa valtioneuvoston asetus yksityisistä turvallisuuspalveluista (534/2002) sekä valtioneuvoston asetus turvallisuusalan neuvottelukunnasta (285/2002).
Vuonna 2022 Poliisihallitus perui 402 turvasuojaajan luvat. Tämä oli suurin osa perutuista yksityisten turvallisuusalan toimijoiden luvista.
Tunnearvo

Tunnearvo on elämyksellinen kokemus, mielihyvän tai mielipahan sävyinen psyykkinen tila asiasta, jolle asetetaan esimerkiksi määritteitä hyvä/paha, kaunis/ruma, kallis/halpa tai paljon/vähän. ’Arvo’ käsitteenä on moraalifilosofiaan kuuluva asia, jota pidetään (yleensä) hyvänä; vertaa käsitettä ”olla arvokas”. Siten arvo ja arvottaminen liittyvät kaikkeen ihmisten harjoittamaan sosiaaliseen toimintaan: voidaan väittää, että kaikki perusteet, joille esitetään arvoväittämiä, sisältävät tunnearvoon liittyvä määreitä; arvot sisältävät tunteen, ovat osa tunnetta. Toisaalta arvoja, kuten tunnearvojakin voidaan määritellä eri tavoin:
vitaaliset (tunne)arvot,
esteettiset (tunne)arvot,
eettiset (tunne)arvot tai
teoreettis-älylliset (tunne)arvot.
Tunnearvot käsitteenä on liitetty nk. arvosubjektivismiin, jonka mukaan arvoja ei voida loogisesti johtaa tosiasioista eikä arvoilla ole siten mitään objektiivista perustaa (Humen giljotiini) erotuksena arvo-objektivismista. Edelleen tunnearvoja voidaan käsitellä arvorelativismista käsin, joka korostaa erityisesti sitä, miten arvot vaihtelevat eri kulttuureissa ja eri aikoina; se mikä arvo (omalle) tunteelle asetetaan, riippuu ajasta ja kulttuurista.
Ongelmallista on ollut suhteuttaa tunnearvo ja tieto, asiat joita pidämme totena. Kognitiivisen kannan mukaan arvot ovat eräänlaista tietoa, tai meillä voi olla tietoa arvoista, kun taas ei-kognitiivisen kannan mukaan arvot eivät perustu lainkaan tietoon eikä niillä ole tiedollista sisältöä, vaan arvoja koskevat kannanotot kuvaavat lähinnä esittäjänsä tunteita tai mielipiteitä.
Kansantajuisesti tunnearvo käsite on yhdistetty usein ekonomiaan kuluvaksi siten, että asiat joilla on ollut tunnearvoa, eivät ole olleet rahallisen mittaamisen tapana. Esimerkiksi tuomioistuimissa on jouduttu määrittelemään rahallinen hinta tunteelle (tunnearvolle).
Tulihaukkakala

| Tulihaukkakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Haukkakalat Cirrhitidae
Suku::  Neocirrhites
Laji::  armatus
Kaksiosainen nimi
 Neocirrhites armatus  Castelnau, 1873 
Katso myös
   Tulihaukkakala Wikispeciesissä   Tulihaukkakala Commonsissa 
Infobox OKNimi-testi OKIUCN-testi OK: 
Tulihaukkakala (Neocirrhites armatus) on haukkakaloihin kuuluva kala.
Koko ja ulkonäkö

Tulihaukkakala kasvaa noin 9 cm pitkäksi.  Se on helakanpunainen selässä kulkevaa mustaa raitaa lukuun ottamatta.
Alkuperä

Tulihaukkakala elää luonnossa Tyynenmeren länsiosassa.
Käyttäytyminen

Tulihaukkakaloja pidetään akvaariossa yksin tai pareittain.
 Ne viihtyvät oksaisten korallien (Stylophora mordax, Pocillopora) joukossa, ja tuntiessaan olonsa uhatuiksi, ne vetäytyvät korallin suojiin. Tulihaukkakala saattaa olla aggressiivinen pieniä kaloja kohtaan, ja syödä pienikokoisia selkärangattomia kuten rapuja.
Vesiolot ja ravinto

Tulihaukkakala syö lihapitoista ruokaa sekä kuivattuna että pakastettuna.  Se on tarkka veden laadusta: veden pitää olla puhdasta, happipitoista ja jatkuvassa liikkeessä.
Aiheesta muualla

Neocirrhites armatus (peilipalvelin) FishBase. Froese, R. & Pauly, D. (toim.). (englanniksi)
Bejaïa

Näkymä kaupungista.
Bejaïa, Vgaiet eli Bougie on Välimeren rantakaupunki Algeriassa, 200 kilometriä pääkaupungista Algerista. Saharan poikki kulkeva öljyputki päättyy Bejaïan satamaan, joten se on Algerian tärkein öljynvientisatama. Vuonna 1999 kaupungissa oli 149 000 asukasta.
Karthagon ja Rooman valtakunnan aikana nykyisen kaupungin paikalla oli pieni satamapaikka nimeltä Saldae. Hammadidien aikana se kasvoi merkittävästi, ja vuonna 1090 siitä tehtiin pääkaupunki. 1200-luku oli kaupungin yliopiston kulta-aikaa, siellä opiskeli muun muassa matemaatikko Fibonacci.
Kaupunki sijaitsee kapealla kaistaleella meren ja vuorten välissä. Sen kadut ovat kapeita ja mutkittelevia, ja rakennustyyli on hyvin välimerellinen.
Aiheesta muualla

Kuvia tai muita tiedostoja aiheesta Bejaïa Wikimedia Commonsissa
Kaupungin kotisivu (Arkistoitu – Internet Archive) (ranskaksi)
Avalanche (yhtye)

| Avalanche> Tiedot |
| --- | --- |
Toiminnassa:  1984–
Tyylilaji:  Disco, Dance
Kotipaikka:   Norja
Laulukieli:  englanti
Jäsenet:  Kjetil Røsnes   Kirsti Johansen  
Levy-yhtiö:  Metronome Records   Teldec  
Infobox OKNimi-testi OK: 
Avalanche on vuonna 1984 perustettu norjalainen disco dance -duo. Sen muodostavat Kjetil Røsnes (s. 30. maaliskuuta 1960 Lørenskog) ja Kirsti Johansen (s. 22. syyskuuta 1963 Kristiansand). 1980-luvun loppupuolen ja 1990-luvun pariskunta asui ja työskenteli Saksassa sekä Ranskassa. Nyt he asuvat Aurskog-Hølandissa Norjassa kahden lapsensa kanssa.
Kjetil Røsnes omistaa Planet Orange Production -tuotantoyhtiön.
Vuonna 1989 duolta ilmestyi sen isoin hitti "Johnny, Johnny Come Home" Ranskassa, jossa se oli singlelistan ykkösenä kahdeksan viikkoa (myyty noin 700 000 levyä). Se oli menestys myös heidän kotimaassaan Norjassa.
Kjetil Røsnes ja Kirsti Johansen kirjoittivat menestyneen "Santa Maria"-kappaleen Tatjanalle ja Samantha Foxille.
Myöhemmin Kjetil ja Kirsti aloittivat sivuprojektin nimellä K + K.
Singlet

Heaven Tonight (1984)
Sex Is Fun (1985)
Wheel Of Fortune (1986)
Bird of Paradise (1987)
Johnny Johnny Come Home (1988) - #1 Ranskassa, Kultalevy ; #3 Norjassa
All blame on love (1989)
I Will Wait (1989) - #43 Ranskassa
Blue Train (1990)
Riding on a Storm (1990)
Love Me, Please Love Me (1991) (Michel Polnareff'n kappaleen cover)
Young Guns (1991)
When the Cowboys Come (1992)
Albumit

Avalanche (1989)
Westbound (1992)
Azrael

Mihail Vrubelin maalaus Azrael vuodelta 1904.
Azrael (arab. عزرائيل‎) on islaminuskossa yksi arkkienkeleistä. Nimen muita kirjoitusasuja ovat Azrail, Ashriel, Azaril ja Azriel. Nimi tarkoittaa kirjaimellisesti "jota Jumala auttaa".
Koraanissa esiintyy "kuolemanenkeli" (Malak al-mawt). Hänen nimensä on islaminuskossa Azrael. Jumala hakee ihmisen sielun hänen kuollessaan, mutta teon toteuttaa kuolemanenkeli ajan koittaessa. Azraelia auttavat joko armonenkelit tai kiduttajaenkelit, jotka kiskovat ihmisen sielun hänen kurkkuunsa, mistä Azrael sen ottaa haltuunsa.
Azrael asuu kolmannessa Taivaassa. Hänellä on neljät kasvot ja neljätuhatta siipeä ja hänen koko ruumiinsa koostuu silmistä ja kielistä, joiden lukumäärä vastaa maanpäällä elävien ihmisten lukumäärää. Hän tulee olemaan viimeinen joka joutuu kuolemaan, jatkuvasti suureen kirjaan kirjaten ja poistaen syntyneiden ja kuolleiden ihmisten nimet.
Azrael kirjoittaa ikuisesti suureen kirjaan kaikkien syntyvien nimet ja poistaa näiden nimet heidän kuoltuaan. Jumalan sanotaan lähettäneen neljä enkeliä, Mikaelin, Gabrielin, Israfelin ja Azraelin keräämään seitsemän kourallista multaa Aatamin luomiseksi. Mikael, Gabriel ja Israfel palasivat Jumalan luo tyhjin käsin, mutta periksiantamaton Azrael oli onnistunut irrottamaan multaa maasta. Azrael palkittiin nimittämällä hänet kuoleman enkeliksi tehtävänään erottaa ihmisten sielut heidän ruumiistaan.
Tanz der Vampire

| Vampyyrien tanssi> Tanz der Vampire |
| --- | --- |
Kirjoittaja:  Michael Kunze
Musiikki:  Jim Steinman
Alkuperäiskieli:  saksa
Tyylilaji:  musikaali
Kantaesitys:  1997
Kantaesityspaikka:  Raimund-teatteri, Wien
Tanz der Vampire -musikaalin logo
Tanz der Vampire on musikaali, joka perustuu Roman Polańskin vuoden 1967 elokuvaan Vampyyrintappajat. Musikaalin on sanoittanut ja käsikirjoittanut Michael Kunze ja säveltänyt Jim Steinman. Polanski ohjasi musikaalin alkuperäisproduktion ja useita myöhempiä produktiota, uusimmat produktiot on ohjannut Cornelius Baltus.
Jim Steinman käytti musiikkina monia aiempia hittisävelmiään, joista eniten musikaalissa kuullaan Bonnie Tylerin tunnetuksi tekemää laulua ”Total Eclipse of the Heart”.
Vampyyrien tanssi sai maailmanensi-iltansa Wienin Raimund-teatterissa lokakuussa 1997, jossa sitä esitettiin tammikuuhun 2000 saakka Siitä pitäen Tanz der Vampire on ollut yksi Keski-Euroopan suosituimpia musikaaleja.
Tanz der Vampire on läpisävelletty musikaali, jossa professori Abronsius ja hänen nuori assistenttinsa Alfred saapuvat transilvanialaiseen kylään etsiessään vampyyreja. Alfred ihastuu majatalonomistajan tyttäreen Sarah’an, mutta tyttöön on iskenyt silmänsä myös vaarallisen viettelevä vampyyrikreivi von Krolock. Kun Sarah lähtee kreivin kutsumana linnaan tanssiaisiin, Alfred ja professori seuraavat pelastaakseen tytön ja voittaakseen vampyyrit. Tehtävä ei kuitenkaan suju toivotulla tavalla.
Henkilöhahmot

Kreivi von Krolock, viettelevä vampyyri ja syvämietteinen linnanherra
Professori Abronsius, innokas vampyyritutkija Königsbergin Albertus-yliopistosta
Alfred, Abronsiuksen nuori ja epävarma assistentti
Sarah, majatalonomistajien viehättävä tytär
Chagal, juutalainen majatalonpitäjä ja Sarah'n ylisuojeleva isä
Rebecca, Chagalin topakka vaimo
Magda, majatalon palvelustyttö
Herbert von Krolock, kreivin homoseksuaalinen poika
Koukol, kreivin kyttyräselkäinen palvelija
Laulut

Nykyinenmilloin? saksankielinen laululuettelo
Ouvertüre (instrumentaali)
He, ho, he (Alfred)
Knoblauch (Chagal, Rebecca, Magda, ensemble, Alfred, Abronsius)
Eine schöne Tochter ist ein Segen (Chagal)
Nie geseh'n (Alfred, Sarah, Abronsius, Chagal, Magda, Rebecca)
Gott ist tot (Krolock, vampyyrit)
Alles ist hell (Rebecca, Magda, Chagal, Koukol, Abronsius)
Wahrheit (Abronsius, Alfred, Chagal, Magda, Rebecca)
Du bist wirklich sehr nett (Sarah, Alfred)
Einladung zum Ball (Krolock)
Draußen ist Freiheit (Alfred, Sarah)
Die roten Stiefel (Sarah, Krolock) / Stärker als wir sind (Sarah, Rebecca, Magda, Alfred, ensemble)
Trauer um Chagal (ensemble, Abronsius, Alfred, Rebecca)
Tot zu sein ist komisch (Magda)
Durch die Wildnis zum Schloß (instrumentaali)
Vor dem Schloß (vampyyrit, Krolock, Abronsius, Herbert, Alfred)
Totale Finsternis (Sarah, Krolock)
Carpe Noctem! (ensemble)
Ein perfekter Tag (Alfred, Abronsius)
Für Sarah (Alfred)
In der Gruft (Alfred, Abronsius)
Warum soll ich denn dein Blut nicht saugen? (Chagal, Magda)
Bücher, Bücher! (Abronsius, Alfred)
Gott sei Dank, du lebst (Alfred, Sarah)
Noch mehr Bücher! (Abronsius, Alfred)
Wenn Liebe in dir ist (Alfred, Herbert)
Sie irren, Professor (Krolock, Abronsius)
Ewigkeit (vampyyrit)
Die unstillbare Gier (Krolock)
Tanzsaal (Krolock, Sarah, Alfred, Abronsius, Herbert, vampyyrit)
Draußen ist Freiheit - Reprise (Alfred, Sarah, Abronsius)
Der Tanz der Vampire (vampyyrit)
Suomenkielinen laululuettelo
Alkusoitto(instrumentaali)
Hei, hoi, hei (Alfred)
Kynsilaukka (Chagal, Rebecca, Magda, ensemble, Alfred, Abronsius)
Kauniin tyttären jos Luoja antaa (Chagal)
Ensi kertaa näin (Alfred, Sarah, Abronsius, Chagal, Magda, Rebecca)
Jumala on kuollut (Krolock, vampyyrit)
Aamu (Rebecca, Magda, Chagal, Koukol, Abronsius)
Järki (Abronsius, Alfred, Chagal, Magda, Rebecca)
Olet niin kultainen (Sarah, Alfred)
Kutsu keskiyön juhlaan (Krolock)
Jos voisin lentää (Alfred, Sarah)
Punaiset saappaat(Sarah, Krolock) / Voimakkaampi meitä (Sarah, Rebecca, Magda, Alfred, ensemble)
Wuscha Buscha eli Chagalin kuolema (ensemble, Abronsius, Alfred, Rebecca)
Kuolema on kummaa (Magda)
Erämaa(instrumentaali)
Linnan edessä (vampyyrit, Krolock, Abronsius, Herbert, Alfred)
Kun kaikki pimenee (Sarah, Krolock)
Carpe Noctem! (ensemble)
Loistava päivä (Alfred, Abronsius)
Sarah'lle (Alfred)
Krypta (Alfred, Abronsius, Chagal, Magda)
Kirjat, kirjat! (Abronsius, Alfred)
Kiitos Jumalan (Alfred, Sarah)
Lisää kirjoja! (Abronsius, Alfred)
Kun rakastut (Alfred, Herbert)
Hei, hoi, hei (kertaus) Professor (Krolock, Abronsius)
Ikuisuus(vampyyrit)
Sammumaton polte (Krolock)
Tanssisali (Krolock, Sarah, Alfred, Abronsius, Herbert, vampyyrit)
Nyt voimme lentää (kertaus) (Alfred, Sarah, Abronsius)
Vampyyrien tanssi (vampyyrit)
Produktiot > Wien

Tanz der Vampire sai ensi-iltansa Raimund Theaterissa Wienissä, Itävallassa, 4.10.1997.  Produktio päättyi 15.1.2000. Produktiosta julkaistiin sekä highlights-levytys että kokonaislevytys.
Wienin alkuperäismiehitys
Kreivi von Krolock – Steve Barton
Alfred - Aris Sas
Sarah - Cornelia Zenz / Lyn Liechty
Professori Abronsius - Gernot Kranner
Chagal - James Sbano
Magda - Eva Maria Marold
Rebecca - Anne Welte
Herbert - Nik Breidenbach
Koukol - Torsten Flach
Produktiot > Stuttgart

Musikaalin Saksan-ensi-ilta oli Stuttgartissa 31.3.2000 Apollo Theaterissa. Produktio päättyi 31.8.2003.
Stuttgartin alkuperäismiehitys
Kreivi von Krolock - Kevin Tarte / Charles Fornara
Alfred - Aris Sas / Fritz Schmid
Sarah - Barbara Köhler
Professori Abronsius - Werner Bauer
Chagal - James Sbano
Magda - Maaike Schuurmans
Rebecca - Anne Welte
Herbert - Thomas Mülner
Koukol - Torsten Flach
Produktiot > Tallinna

Vampiiride Tants sai ensi-iltansa Tallinnassa 10.11.2000 Linnahallissa. Alkuperäisten, suurta suosiota saavuttaneiden 10 esityksen lisäksi musikaalista tehtiin myös konserttiversio 2004 samoilla näyttelijöillä lukuun ottamatta Alfredia, jota esitti Koit Toomen sijasta Andero Ermel. Nele-Liis Vaiksoo palasi Sarah'n rooliin vuonna 2008 Saksan Oberhausenin produktiossa.
Tallinnan alkuperäismiehitys
Kreivi von Krolock - Jassi Zahharov
Alfred - Koit Toome
Sarah - Nele-Liis Vaiksoo / Kristine Muldma
Professori Abronsius - Rostislav Gurjev
Chagal - Marko Matvere
Magda - Kaire Vilgats
Rebecca - Katrin Karisma
Herbert - Bert Pringi / Lauri Liiv
Koukol - Lauri Liiv / Bert Pringi
Produktiot > Hampuri

Seuraava saksalainen produktio sai ensi-iltansa Hampurissa Theater Neue Florassa 16.12.2003. Produktio päättyi 22.1.2006.
Hampurin alkuperäismiehitys
Kreivi von Krolock - Thomas Borchert / Felix Martin
Alfred - Fredrik Wickerts
Sarah - Jessica Kessler
Professori Abronsius - Werner Bauer
Chagal - Jerzy Jeszke
Magda - Anna Thorén
Rebecca - Jan Merchant
Herbert - Norbert Kohler
Koukol - Stefan Büdenbender
Produktiot > Varsova

Musikaalin puolalainen produktio Taniec Wampirów sai ensi-iltansa Varsovan Teatr Muzyczny Romassa 8.10.2005. Produktio päättyi 22.10.2006. Produktiosta julkaistiin lähes koko musikaalin sisältävä levytys.
Varsovan produktion näyttelijät
Kreivi von Krolock - Łukasz Dziedzic / Paweł Podgórski
Alfred - Jakub Molęda / Marcin Wortmann
Sarah - Malwina Kusior / Aleksandra Bieńkowska / Agata Załuska
Professori Abronsius - Robert Rozmus / Grzegorz Pierczyński
Chagal - Wojciech Paszkowski / Janusz Kruciński
Magda - Dominika Szymańska / Katarzyna Walczak / Anna Gigiel
Rebecca - Grażyna Strachota / Izabela Bujniewicz
Herbert - Jakub Wocial / Modest Ruciński
Koukol - Jakub Szydłowski